Diari Oficial de la Generalitat Valenciana


Sumari del DOGV 7268, del 07-05-2014 (2014/3964)

RESOLUCIÓ de 17 d'abril de 2014, del conseller d'Hisenda i Administració Pública, per la que es concedeixen el guardons als Millors Projectes Europeus de la Comunitat Valenciana 2013.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7268

Data del DOGV
:   07-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3964


Data del document
:   17-04-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * distinció honorífica

RESOLUCIÓ de 17 d'abril de 2014, del conseller d'Hisenda i Administració Pública, per la que es concedeixen el guardons als Millors Projectes Europeus de la Comunitat Valenciana 2013. [2014/3964]  
Mitjançant Resolució d'1 d'octubre de 2013, del conseller d'Hisenda i Administració Pública, es va convocar el concurs per a la concessió dels guardons als Millors Projectes Europeus de la Comunitat Valenciana 2013 (DOCV 7127, 08.10.2013).  
En compliment de la mateixa i d'acord amb el que preveu la base setena de l'annex I de l'esmentada resolució, el jurat es va reunir el dia 4 d'abril de 2014, a fi d'examinar i valorar els projectes presentats i de conformitat amb els criteris continguts en la base quarta del referit annex I, formular la corresponent proposta de resolució de l'esmentada convocatòria de concessió de guardons. Tot això, tal com es reflecteix en l'Acta de la reunió del referit òrgan.  
En conseqüència, vista la proposta del jurat i de conformitat amb el que disposa la base 7.4 de la referida Resolució d'1 d'octubre de 2013, resolc:  
  
Primer  
Concedir els guardons als Millors Projectes Europeus de la Comunitat Valenciana 2013 als següents projectes:  
  
Millor Projecte Mediambiental 2013  
Nom del projecte: Laser Mark: etiquetatge ambiental de fruites mitjançant marcat làser.  
Entitat: Laserfood 2007, SL.  
  
Millor Projecte de Formació i Ocupació 2013  
Nom del projecte: Explica la UE!  
Entitat: Institut d'Estudis Europeus, Universitat Catòlica de València Sant Vicent Màrtir.  
  
Millor Projecte d'Innovació 2013  
Nom del projecte: Ecobionet. Implementació industrial de malles biodegradables per a productes agroalimentaris.  
Entitat: AIMPLAS, Institut Tecnològic del Plàstic.  
  
Segon  
El lliurament dels guardons als projectes esmentats, podrà ser realitzada en la commemoració del dia d'Europa 2014.  
  
Tercer  
Els guardonats hauran de donar l'adequada publicitat al caràcter públic del reconeixement rebut, comprometent-se a fer publicitat de la seva condició de guardonats, en virtut de l'annex I, base 8, de la Resolució d'1 d'octubre de 2013, del conseller d'Hisenda i Administració Pública (DOCV 7127, 08.10.2013).  
  
Quart  
Contra aquesta resolució, que posa fi a la via administrativa, les persones interessades poden interposar, potestativament, recurs de reposició davant el mateix òrgan que l'ha dictada, en el termini d'un mes, comptat des de l- endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
  
València, 17 d'abril de 2014.- El conseller d'Hisenda i Administració Pública: Juan Carlos Moragues Ferrer.